સામગ્રી: 1100 લોકોની ક્ષમતા ધરાવતા થિયેટરમાં ઇન્ટરવલ પછી મંચ પર હાજર કલાકારો સૈનિકોના ગણવેશમાં નાચતા અને ગાતા હતા. અચાનક થિયેટરના એક ખૂણામાંથી એક શખ્સ બહાર નીકળ્યો. તેણે પણ સૈનિકનો ગણવેશ પહેર્યો હતો. તેણે હવામાં ગોળીબાર કર્યો.

દર્શકોને પહેલાં તો લાગ્યું કે આ મંચ પર ચાલતા અભિનયનો જ હિસ્સો છે. પરંતુ તેમને થોડી જ વારમાં સમજાઈ ગયું કે આ અભિનય નહોતો, પરંતુ તેમની નજર સામે વાસ્તવિક ઘટના ઘટી રહી હતી જેને તેઓ પોતાની આખી જિંદગી નહીં ભૂલી શકે અને તેમાંના ઘણા લોકો તો જીવીત બહાર પણ નહીં નીકળી શકે.

લગભગ 50 જેટલા હથિયારધારી ચેચન બળવાખોરોએ નાટક જોઈ રહેલા 850 લોકોને બંધક બનાવી લીધા હતા. તેમની માગ હતી કે રશિયન સૈનિકોને તાત્કાલિક ચેચન્યામાંથી વિનાશરતે પાછા બોલાવી લેવામાં આવે, નહીંતર તેઓ બંધકોને ઠાર મારવાનું શરૂ કરશે. 

રાષ્ટ્રપતિ પુતિને બુશ સાથે પોતાની બેઠક રદ કરી

થિયેટરની અંદર દર્શકોમાં મૂળ ઑસ્ટ્રેલિયાના રહેવાસી ઍલેક્સ બૉબિક પણ હાજર હતા. જેઓ પોતાનાં એક રશિયન મિત્રની સાથે નાટક જોવા આવ્યા હતા. 

બૉબિકે બીબીસીને જણાવ્યું, "અચાનક અમને થિયેટરના પાછળના ભાગમાં બૂટનો અવાજ સંભળાયો. ત્યાર પછી કોઈએ હવામાં ગોળી ચલાવી. મેં મારી રશિયન મિત્ર સામે જોઈને કહ્યું કે આ નાટકનો ભાગ નથી. મને જે સમયે અંદાજ આવી ગયો હતો કે કંઈક ખરાબ ઘટના, બહુ મોટી ખરાબ ઘટના બની રહી છે."

થોડા સમય પછી થિયેટરની બારમેડ ઑલ્ગા ટ્રિમેને એક યુવાન મહિલાને ચેચન બળવાખોર સાથે ઝઘડતાં સાંભળ્યાં. ત્યાં જ ત્યાંથી એક અવાજ સંભળાયો, "આ મહિલાને ગોળીથી ઉડાવી દો." તરત જ ઑલ્ગાને એક પછી એક પાંચ ગોળી છૂટવાનો અવાજ સંભળાયો અને એક મહિલાની ચીસ સંભળાઈ. 

પ્રથમ દિવસે ચેચન બંદુકધારીઓએ લગભગ 150 બંધકોને મુક્ત કરી દીધા જે તેમના માનવા પ્રમાણે તેમના અભિયાન દરમિયાન અવરોધ બની શકે તેમ હતા. તેમાં કેટલાક વિદેશી લોકો અને રશિયન મહિલાઓ તથા બાળકો હતાં.

આ બંધકો દ્વારા બહાર એ સંદેશ મોકલવામાં આવ્યો કે જો રશિયનો બળવાખોરોને મારવાનો પ્રયાસ કરશે તો દરેક બળવાખોરના મૃત્યુના બદલામાં તેઓ 10 બંધકોની હત્યા કરશે.

બીજા દિવસે વધુ 39 બંધકોને મુક્ત કરવામાં આવ્યા. 

રાષ્ટ્રપતિ પુતિને પોતાના તમામ કાર્યક્રમો રદ કરી દીધા. રાષ્ટ્રપતિ બુશ સાથેની મુલાકાત પણ એમ જણાવીને રદ કરવામાં આવી કે વિચારવિમર્શ કરવા માટે પુતિન મૉસ્કોમાં હાજર રહે તે જરૂરી છે. 

પુતિને પોતાના મંત્રીમંડળ સાથે વાતચીત કર્યા પછી ચેચન્યાના બળવાખોરોને રશિયામાંથી બીજા દેશમાં...\nઅગાઉની સામગ્રીનો સારાંશ નીચે મુજબ કરી શકાય છે:
23 ઓક્ટોબર, 2002ના રોજ મધ્ય મોસ્કોમાં ક્રેમલિનથી લગભગ પાંચ કિલોમીટર દૂર રાત્રે નવ વાગ્યે ડુબ્રોવકા થિયેટરમાં નવા રશિયન રોમેન્ટિક મ્યુઝિકલ 'નોર્ડ ઓસ્ટ'નું વિવેચન ચાલુ હતું.